„*záujemcom*“

**Vec: Odpoveď na žiadosť o vysvetlenie.**

Verejný obstarávateľ: Obec Trakovice, Trakovice 38, 919 33 Trakovice, IČO: 00313092

Názov verejného obstarávania: „Dostavba kanalizácie Trakovice - 4. a 5. etapa“

Oznámenie vo vestníku: 32031 - WYP, vestník č. 187/2020 zo dňa 04.09.2020

Verejnému obstarávateľovi boli doručené žiadosti záujemcov o vysvetlenie údajov uvedených v súťažných podkladoch a vo výzve na predkladanie ponúk. V nasledujúcom texte verejný obstarávateľ uvádza otázku záujemcu a k nej odpoveď verejného obstarávateľa.

**Otázka 1:**

„Žiadame verejného obstarávateľa o zjednotenie názvu zákazky. Vo Vestníku úradu pre verejného obstarávanie verejný obstarávateľ uvádza názov zákazky "Dostavba kanalizácie Trakovice - 4. a 5. etapa". Uvedený názov je používaný aj v elektronickom systéme Josephine. V súťažných podkladoch a aj v zmluve o dielo a prílohách súťažných podkladov verejný obstarávateľ uvádza názov zákazky "Kanalizácia Trakovice - dostavba 4. a 5. etapa". Nejednotný názov spôsobí problém pri vystavovaní požadovanej bankovej záruky podľa bodu 14. súťažných podkladov. Banka nám podľa aktuálnych súťažných podkladov bankovú záruku nevystaví, pretože názov nekorešponduje s výzvou zverejnenou vo Vestníku úradu pre verejného obstarávanie. Vo vystavenej bankovej záruke musí byť uvedený presný názov zákazky.“

**Odpoveď verejného obstarávateľa:**

*Verejný obstarávateľ slová „Kanalizácia Trakovice - dostavba 4. a 5. etapa“ v celom texte súťažných podkladov nahrádza slovami „Dostavba kanalizácie Trakovice - 4. a 5. etapa“.*

**Otázka 2:**

„Vo výkaze výmer objektu SO 01 Kanalizácia 4. a 5. etapa nie sú uvedené pri jednotlivých položkách merné jednotky, žiadame o ich doplnenie.“

**Odpoveď verejného obstarávateľa:**

*Verejný obstarávateľ merné jednotky doplnil.*

**Otázka 3:**

„Žiadame verejného obstarávateľa o vysvetlenie prečo vyžaduje predložiť osobu vo funkcii statik, nakoľko máme za to, že na požadovaný predmet zákazky je rozsah prác pre danú funkciu minimálny a z praxe vieme, že sa táto osoba nevyžaduje pri výstavbe alebo dobudovaniu kanalizácie. Ďalej uvádzame, že ani vrámci projektovej dokumentáciu nie su uvedené žiadne staticke výpočty ani nákresy. Preto žiadame verejného obstarávateľa o prehodnotenie/vypustenie daného bodu zo súťažných podkladov.“

**Odpoveď verejného obstarávateľa:**

*Statik je potrebný, keďže sa kanalizácia buduje v blízkosti obytných domov a plnej občianskej vybavenosti, priamo pri hlavnej ceste, napr. pri kostole atď. Na riešenie možných problémov so statikou objektov je potrebné, aby mal uchádzač k dispozícii statika, ktorý v prípade potreby vie počas realizácie stavebných prác poskytnúť potrebnú súčinnosť okamžite, bez zbytočného odkladu a neodôvodneného zdržiavania stavebných prác.*

*Úloha statika je z tohto dôvodu nevyhnutná a požiadavka na jeho zabezpečenie zo strany uchádzačov je primeraná a opodstatnená.*

10.08.2020

Za verejného obstarávateľa

Ing. Branislav Šarmír

obstaráme, s.r.o.